Diari Oficial de la Generalitat Valenciana


Sumari del DOGV 5789, del 20-06-2008 (2008/7665)

Informació pública de l'estudi d'integració paisatgística del programa d'actuació integrada de les unitats d'execució números 10 I 11 del PRI Ximo l'Almàssera de la Xara del Pla General Transitori de Dénia.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5789

Data del DOGV
:   20-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7665


Data del document
:   17-06-2008

Organisme emissor
:   Real Promociones, SA

Tipus de document
:   Informació Pública

Descriptors 

:   * Dénia
    * pla d'urbanisme
    * empresa privada

Informació pública de l'estudi d'integració paisatgística del programa d'actuació integrada de les unitats d'execució números 10 I 11 del PRI Ximo l'Almàssera de la Xara del Pla General Transitori de Dénia. [2008/7665]  
La mercantil Real Promociones, Societat Anònima, amb CIF A-03181997, domiciliada a Dénia, carretera de les Marines, carrer Assegador del Palmar, 20-C, ha protocol·litzat els documents integrants de l'estudi d'integració paisatgística del programa de l'àmbit esmentat a què fa referència l'article 52 del Reglament de Paisatge de la Comunitat Valenciana, aprovat pel Decret 120/2006, d'11 d'agost, en la notaria de Secundino-José García-Cueco Mascarós, amb domicili a 03575 Dénia, carrer Marqués de Campo, núm. 27, entresòl. Així mateix consta un exemplar de la documentació depositat en la Gerència Municipal d'Urbanisme de l'Ajuntament de Dénia, situat en la Ronda de les Muralles, número 42, i un altre exemplar depositat en l'EATIM La Xara, amb domicili en el carrer Major, 14, 03886 La Xara, per a la seua consulta en horari administratiu.  
Els documents integrants de l'estudi d'integració paisatgística protocol·litzats i sotmesos a informació pública són els previstos en l'article 57 del Reglament de Paisatge de la Comunitat Valenciana i que conformen l'estudi d'integració paisatgística.  
En compliment de l'article 562 del Reglament d'Ordenació i Gestió Territorial i Urbanística es fa constar que segons l'apartat H) de les bases particulars que regiran en el concurs per a la selecció d'agent urbanitzador per gestió indirecta de les unitats d'execució números 10 i 11 del Prim Ximo l'Almàssera a la Xara, publicades en el Diari Oficial de la Comunitat Valenciana número 5407, de data 14 de desembre de 2006, l'acte d'adjudicació d'este programa, i consegüent aprovació definitiva, es produirà en el termini màxim de dos mesos a comptar de l'endemà d'obertura de les proposicions. El silenci s'entendrà negatiu, tal com disposa la legislació aplicable en la matèria.  
Es van publicar les bases generals reguladores dels procediments de programes d'actuació integrada per mitjà de gestió indirecta de l'Ajuntament de Dénia en el Butlletí Oficial de la Província d'Alacant número 138, de data 17 de juny de 2006, havent sigut aprovades les bases particulars que regiran en el concurs per a la selecció d'agent urbanitzador per gestió indirecta de la unitat d'execució número 10 i 11 del Prim Ximo l'Almàssera de la Xara mitjançant un acord plenari de data 20 de setembre de 2006, publicades en el Diari Oficial de la Comunitat Valenciana número 5407, de data 14 de desembre de 2006, i remés l'anunci del concurs al Diari Oficial de la Unió Europea el dia 29 de gener de 2007, en compliment del contingut de l'article 132.2 de la Llei Urbanística Valenciana, sent finalment publicat en el DOCV número 5461, de data 1 de març de 2007 l'anunci del concurs per a la selecció de l'agent urbanitzador.  
D'acord amb el que establixen els articles 134 de la Llei 16/2005, de 30 de desembre, Llei Urbanística Valenciana, i article 293 del Reglament d'Ordenació i Gestió Territorial i Urbanística, en relació amb el que preveu l'article 58 del Reglament de Paisatge de la Comunitat Valenciana, se sotmet a informació pública l'estudi d'integració paisatgística esmentat, pel termini d'un mes, comptat a partir de l'endemà de la publicació del present anunci en el Diari Oficial de la Comunitat Valenciana, a l'efecte de presentar al·legacions.  
Les dites al·legacions podran presentar-se indistintament en la notaria de referència de dilluns a divendres, en dies laborables, en horari de 10.00 a 14.00 hores, o bé en la Gerència Municipal d'Urbanisme de l'Ajuntament de Dénia o en l'EATIM La Xara en dies laborables en horari administratiu obert al públic.  
Durant el període d'informació pública, els dijous de 17.00 a 19.00 hores en la dita notaria, hi haurà un tècnic de l'equip redactor de l'aspirant a urbanitzador a l'efecte d'aclariment de possibles dubtes, conceptes o altres qüestions dels interessats relatives al pla, programa o estudi d'integració paisatgística.  
Prèviament a la publicació del present anunci, amb els requisits legalment fixats en l'article 133.4 de la LUV i concordants del ROGTU, s'ha remés avís de l'inici del procediment de gestió indirecta del programa al domicili fiscal dels que consten en el cadastre com a titulars dels drets afectats per l'actuació proposada de programació de les UE 10 i 11 del PRI Ximo l'Almàssera del PGT de Dénia. El present anunci serà inserit, de conformitat amb allò que s'ha assenyalat en l'article 132.2 de la LUV i als únics efectes de presentació d'al·legacions, en el Diari Oficial de la Comunitat Valenciana, en un diari no oficial d'àmplia difusió en el municipi i en el Butlletí Oficial de la Província d'Alacant als efectes assenyalats en l'article 59.5 de la Llei de Procediment Administratiu Comú per als eventuals titulars desconeguts o d'ignorat parador o per a aquells a què s'haja intentat notificar i no haguera pogut practicar-se l'esmentada notificació.  
I perquè produïsca els efectes oportuns lliure el present edicte.  
Dénia, 17 de juny de 2008.- Per Real Promociones, SA: Virginia Real Gaya.